Yenni Lee

Yenni Lee (født 18. november i Kongsvinger) er en norsk-vietnamesisk filmregissør og manusforfatter

Hun har filmutdannelsen sin fra Akademin Valand i Göteborg.

Musikkvideoen Run Away, som hun laget for og med sangeren Sandra Kolstad, ble vist på filmfestivalen South By Southwest (SXSW) i Austin, Texas, og nominert i klassen «Beste musikkvideo» der.

I 2018 var hun en av tolv kvinnelige filmskapere som ble plukket ut til å delta i Utviklingsprogram for kvinnelige filmskapere (UP), med oppstart høsten 2018. Programmet ble etablert av Norsk filminstitutt og Talent Norge i fellesskap for å jevne ut den skjeve kjønnsbalansen innen norsk film ved å styrke talentfulle unge kvinners muligheter til å nå videre i filmbransjen. UP har også som mål at minst 80 prosent av deltagerne skal være i gang med å skape film innen tre år etter at de har deltatt i programmet.

Høsten 2019 mottok Yenni Lee støtte for hennes spillefilmdebut Eksplosjoner i Hjertet  (arb.tittel) fra Norsk filminstitutts ordning Nye Veier. Prosjektet ble utviklet gjennom Thomas Robsahms talentutviklingsprogram Filmskapere. I tillegg arbeider hun med spillefilmprosjektet Kollbris, som handler om hennes egne foreldre og deres ankomst til Norge som vietnamesiske båtflyktninger.

Filmografi 
 2018: bjørnedyr – engelsk tittel: water bears (kortfilm); manusforfatter og regissør
 2016: Eksplosjoner i Hjertet – engelsk tittel: Explosions in the Heart (kortfilm); manusforfatter og regissør
 2013: Philco Fiction: Oh Future (musikkvideo); manusforfatter og regissør
 2013: Sandra Kolstad: Run Away (musikkvideo); manusforfatter og regissør
 2011: Luftballong - engelsk tittel: Air Balloon (kortfilm); manusforfatter og regissør
 2007: Senbazuru (kortfilm); manusforfatter og regissør

Referanser

Eksterne lenker   
 
Intervju med Yenni Lee publisert av Talent Norge 30. januar 2019. Besøkt 28. april 2019.
"Vi lager altfor trygge filmer" publisert av Rushprint 14. juni 2018

Norske filmregissører